આ પહેલાં તણાવ ઓછો કરવા માટે શુક્રવારે સંજય સિંહ ગૃહમંત્રી રાજનાથ સિંહને મળ્યા હતા. ગૃહમંત્રી સાથે મુલાકાત કર્યા પછી આશા વ્યક્ત કરી હતી કે, સરકાર અને ઉપરાજ્યપાલ વચ્ચે ચાલી રહેલા તણાવનું કઈંક સમાધાન શોધવામાં આવશે. તેમણે ટ્વિટ કર્યું છે કે, ગૃહમંત્રી રાજનાથ સિંહ સાથે મુલાકાત કર્યા પછી આશા છે કે, દિલ્હીના લોકોના હિતમાં ઉપરાજ્યપાલ સાર્થક સમાધાન કાઢશે. તે સાથે જ તેમણે એલજી બૈજલ અને પીએમ નરેન્દ્ર મોદી સામે પ્રહાર કરતા આરોપ લગાવ્યો છે કે, અમારા મુદ્દાઓનો ઉકેલ લાવવાની તેમને સહેજ પણ ચિંતા નથી.